Page:Christ's kirk on the green (3).pdf/5

 5

A yap young lad that ſtood him neiſt, loosed aff a ſhot with ire, He estled the bairn in at the breaſt, the bolt flew o'er the byre: Ane cry'd, fy. he has ſlain a prieſt, a mile beyond a mire; Then bow and bag frae him he keiſt, and fed as fierce as fire Frae flint that day. Then Lawrie like a lion lap, and ſoon a ſtane can fedder; He heicht to pierce him at the pap, thereon to wad a wedder! He hit him on the wame a wap, it buſt like ony bladder; But ſae his fortune was and hap his doublet made of leather ſav'd him that day. The buff ſae boiſt'rouſly abaiſt him, he to the earth duſht down; The tither man for dead then left him, and fled out of the town. The wives came forth, and up they reſt him, and ſaw life in the lown; Then wi' three routs on's arſe they raiſ'd                           him, and cur'd him out of ſwoon, Frae hand that day.